cyanic-selkie/wikianc huggingface dataset:
მარია დე მოლინა
რეგენტობა
მარცხნივ|მინი|310x310პქ|დედოფალი მარია კასტილიელებს წარუდგენს თავის ვაჟსა და მათ ახალ მეფეს, ფერდინანდ IV-ს. 1295 წლის 25 აპრილს სანჩო IV გარდაიცვალა, რის გამოც ტახტი მათმა ათი წლის ვაჟმა, ფერდინანდ IV-მ დაიკავა, რომლის რეგენტიც დედოფალი მარია გახდა. ქალის ერთპიროვნულ რეგენტობას ბევრი შეხვდა მტრულად, რის გამოც სანჩოს ბიძა, ენრიკე სენატორი მარიასგან თანა-რეგენტობის გადაცემას მოითხოვდა. თანდათანობით რეგენტობის სხვა მრავალი მსურველი გამოჩნდა, როგორებიც იყვნენ: პორტუგალიის მეფე დინიში, არაგონის მეფე ხაიმე II, ინფანტი ხუანი და ინფანტი ფერნანდო დე ლა სერდა.
თავისი სუსტი მმართველობის გამყარებას დედოფალი მარია ყველანაირად ცდილობდა დინასტიური ქორწინებებით. ამ მიზნით მან თავისი ერთი ქალიშვილი პორტუგალიაში გაათხოვა, ხოლო მეორე — არაგონში. ამით გარკვეულწილად მოგვარდა არსებული პოლიტიკური კრიზისი, მაგრამ კასტილიელი კორტესები, აროსა და ლარას ძლევამოსილი ოჯახები და სხვა მრავალი დიდებული, მაინც ახერხებდა სამეფო ძალაუფლების შემცირებას. სულ მალე ეს ყველაფერი კასტილიის სამოქალაქო ომში გადაიზარდა, რომელიც რამდენიმე წელს გაიწელა.
1312 წელს მარიას ვაჟი, მეფე ფერდინანდი გარდაიცვალა და ტახტი მისმა მცირეწლოვანმა ვაჟმა, ალფონსო XI-მ დაიკავა. ამ ამბიდან სულ რამდენიმე თვეში დაიღუპა მარიას რძალი, დედოფალი კონსტანცაც, რის გამოც იგი მეორედ გახდა კასტილიის მეფის რეგენტი. მისი მეორე რეგენტობა მშვიდობიანი და ნაყოფიერი აღმოჩნდა, რის გამოც ეს სტატუსი მან სიცოცხლის ბოლომდე შეინარჩუნა. იგი გარდაიცვალა ვალიადოლიდში, 1321 წლის 1 ივლისს.
ლიტერატურა
კატეგორია:დაბადებული 1265 კატეგორია:გარდაცვლილი 1 ივლისი კატეგორია:გარდაცვლილი 1321 კატეგორია:კასტილიის დედოფლები კატეგორია:ქალი რეგენტები კატეგორია:დედა დედოფლები კატეგორია:ესპანეთის რეგენტები
მარსელის ობსერვატორია
მარსელის ობსერვატორია (Observatoire de Marseille) — ასტრონომიული ობსერვატორია საფრანგეთის ქალაქ მარსელში. დაწესებულებას მართავს ექს-მარსელის უნივერსიტეტი და საფრანგეთის სამეცნიერო კვლევების ეროვნული ცენტერი. ობსერვატორიის ფუნქციონირების ძალიან ადრეულ ეტაპზე, 1877 წელს ედუარდ სტეფანმა აქედან აღმოაჩინა გალაქტიკათა ჯგუფი, რომელსაც სტეფანის კვინტეტი ეწოდა.
2006 წელს მარსელის ობსერვატორია შეერწყა საფრანგეთის ასტროფიზიკის ლაბორატორიას და გახდა მარსელის ასტროფიზიკური ლაბორატორია — მარსელ-პროვანსის ასტრონომიული ობსერვატორიის (OAMP) შემადგენელი ნაწილი, რომელიც თავის მხრივ მოიცავს ზემო პროვანსის ობსერვატორიასაც.
2008 წელს მარსელის ასტროფიზიკური ლაბორატორია ახალ, 10 000 კვადრატულ მეტრ ფართში გადავიდა, დაემატა ახალი შესაძლებლობები. ობსერვატორია წარმოადგენს ექს-მარსელის უნივერსიტეტისა და საფრანგეთის სამეცნიერო კვლევების ეროვნული ცენტერის ერთობლივ კვლევით ერთეულს. მისი აღჭურვილობა მოიცავს ორ მთავარ ტექნოლოგიურ პლატფორმას კოსმოსური ინსტრუმენტების კვალიფიკაციისათვის და წარმოებისათვის და ოპტიკური სარკეების მეტროლოგიისათვის. ობსერვატორიის ასტრონომები სპეციალიზებულნი არიან კოსმოლოგიაში, გალაქტიკათა ევოლუციაში, ეგზოპლანეტებსა და მზის სისტემაში, ოპტიკური ინსტრუმენტების შექმნაში.
2012 წელს, მარსელ-პროვანსის ასტრონომიული ობსერვატორია შეერწყა ექს-მარსელის უნივერსიტეტის დედამიწის მეცნიერებების კვლევის ინსტიტუტს და გახდა ახალი ორგანიზაცია სახელად პითეასის ინსტიტუტის სამყაროს მეცნიერებების ობსერვატორია (Observatoire des Science de l'Univers Institut Pythéas OSU-IP).
ამჟამად OSU-IP 6 ძირითად ლაბორატორიას აერთიანებს, რომელთა შორისაცაა: CEREGE, IMBE, MIO, LAM. LPED, MIO და პლუს ზემო პროვანსის ობსერვატორია.
რესურსები ინტერნეტში
კატეგორია:ასტრონომიული ობსერვატორიები
ნიკო როსბერგი
მინიატიურა|მარჯვნივ|ნიკო როსბერი (2016) ნოკო ერიკ როსბერგი (დ. 27 ივნისი, 1985) — ფორმულა ერთის მრბოლელი. დაიბადა დასავლეთ გერმანიაში, მისი მამა კეკე როსბერგი ფორმულა ერთის ყოფილი მრბოლელი და 1981 წლის მსოფლიო ჩემპიონია. მისი მამა ფინელია, დედა კი გერმანელი, რის გამოც ნიკო სხვადასხვა ჩემპიონატებში ფინეთის ან გერმანიის დროშის ქვეშ ასპარეზობდა. გამომდინარე იქიდან, რომ საერთაშორისო საავტომობილო ფედერაციიის მიერ ერთდროულად ორი ქვეყნის სახელით მონაწილეობა აკრძალულია, როსბერგი ფორმულა ერთში გერმანიის სახელით ასპარეზობს. როსბერგს ორმაგი მოქალაქეობა აქვს (ფინეთის და გერმანიის) და საურბობს ხუთ ენაზე.
2016 წელს როსბერგმა საბოლოოდ მოიპოვა მსოფლიო ჩემპიონის ტიტული, ქულებიდან გამომდინარე მსოფლიო ჩემპიონატის გამარჯვებული სეზონის ბოლოს აბუ-დაბის გრან-პრიზე გამოვლინდა. ტიტულის მოგებიდან ხუთი დღის შემდეგ, 2016 წლის 2 დეკემბერს ნიკო როსბერგმა ოფიციალურად განაცხადა ფორმულა ერთიდან წასვლის შესახებ.
სქოლიო
კატეგორია:დაბადებული 27 ივნისი კატეგორია:დაბადებული 1985 კატეგორია:ფორმულა ერთი კატეგორია:გერმანელი ავტომრბოლელები კატეგორია:ფორმულა 1-ის გერმანელი მრბოლელები კატეგორია:ფორმულა 1-ის მსოფლიო ჩემპიონები კატეგორია:უილიამსის მრბოლელები (ფორმულა 1) კატეგორია:მერსედესის მრბოლელები (ფორმულა 1)
პარტიზაკი
პარტიზაკი (Պարտիզակ) — სოფელი სომხეთში, არაგაწოტნის პროვინციაში. მდებარეობს ზღვის დონიდან 1 175 მეტრზე. 2009 წლის მონაცემებით, მოსახლეობა 268 ადამიანს შეადგენდა, სიმჭიდროვე 39 ადამიანი კმ²-ზე. ფართობი 6.9 კმ²-ია.
რესურსები ინტერნეტში
კატეგორია:არაგაწოტნის პროვინციის სოფლები
ნიჟნაია-ტიულმა
ნიჟნაია-ტიულმა (Түбәнге Төлмәй) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 65 ადამიანი. რაიონულ ცენტრ ბელრეცკიდან დაშორებულია 119 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (75%).
სქოლიო
კატეგორია:ბელორეცკის რაიონის სოფლები
ნარგიზი (ოპერა)
„ნარგიზი“ (Nərgiz) — აზერბაიჯანელი კომპოზიტორის, აზერბაიჯანის სსრ-ის ხელოვნებათა დამსახურებული მოღვაწის — მუსლიმ მაგომაევის მეორე ოპერა. შეიქმნა 1935 წელს.
ლიბრეტოს ავტორია მწერალი მამედ საიდ ორდუბადი. ოპერა ითვლება მაგომაევის ყველაზე მნიშვნელოვან ნაწარმოებად. მისი მუსიკა გამსჭვალულია ხალხური სიმღერების ინტონაციებით.
ეს არის ბაქოს პროლეტარიატის ხელმძღვანელობით აზერბაიჯანის გლეხთა საბჭოთა ხელისუფლებისთვის ბრძოლისადმი მიძღვნილი პირველი ოპერა. „ნარგიზი“ აგრეთვე არის პირველი აზერბაიჯანული ოპერა თანამედროვე თემაზე.
სქოლიო
კატეგორია:აზერბაიჯანული კულტურა
გატა-დე-გორგოსი
სქოლიო
კატეგორია:ალიკანტეს მუნიციპალიტეტები
არმან ემანუელ დიუ პლესი რიშელიე
არმან ემანუელ დიუ პლესი რიშელიე (დ. 1766 — გ. 1822) — ჰერცოგი, ფრანგი არისტოკრატი, სახელმწიფო მოღვაწე, ბურბონების პრემიერ-მინისტრი. რევოლუციის შემდეგ გაძევებულ იქნა საფრანგეთიდან, ჩავიდა რუსეთში (1790 წ.) და მონაწილეობას იღებდა რუსეთ-თურქეთის ომში (1787-1791). 1803 წელს დაინიშნა ოდესის ქალაქის მმართველად. 1803-1814 წლებში იყო ნოვოროსიის გუბერნატორი. 1807 წელს მნაწილეობდა ანაპის აღებაში. რესტავრაციის შემდეგ 1814 წელს დაბრუნდა საფრანგეთში და მსახურობდა ლუი XVIII-ის კარზე. ორჯერ იყო პირველი მინისტრი და საგარეო საქმეთა მინისტრი (1815-1818; 1820-1821).
ლიტერატურა
კატეგორია:დაბადებული 1766 კატეგორია:გარდაცვლილი 1822 კატეგორია:ფრანგი პოლიტიკოსები
ვაჩნაძიანის გომართის ეკლესია
ვაჩნაძიანის გომართის ეკლესია — კომპლექსი, არქიტექტურული ძეგლი გურჯაანის მუნიციპალიტეტის სოფელ ვაჩნაძიანის დასავლეთით ერთ კილომეტრზე, სასაფლაოზე. განეკუთვნება გვიანდელ შუა საუკუნეებს. კომპლექსში შედის ეკლესია, გალავანი და სატრაპეზო.
ეკლესია დარბაზულია, დგას გალავნით შემოზღუდული პატარა ეზოს შუაში. ნაგებია სხვადასხვა ზომის რიყის ქვითა და დუღაბით. წყობა ირეგულარულია, ტლანქი. ეკლესია დაზიანებულია:სახურავზე აყრილია კრამიტი და ხეებია ამოსული, ჩამოშლილია ლავგარდანი და კედლების ზედა ნაწილებში ალაგ-ალაგ საპირე ქვები, დაბზარულია კამარა. შესასვლელი დასავლეთიდანაა, კარი გარედან ნახევარწრიული თაღითაა გადახურული, შიგნით თარაზულად. კარის გასწვრივ პატარა ოთხკუთხა სარკმელია. ეკლესია აღმოსავლეთით დასრულებულია სწორკუთხა საკურთხევლით რომელსაც კუთხეების ქვედა ნახევარი ოდნავ აქვს მომრგვალებული. საკურთხეველი დარბაზისგან გამიჯნული ყოფილა რიყის ქვითა და აგურით ნაგები კანკელით (შემორჩენილია 0,5 მ-ზე). კანკელს მხოლოდ აღსავლის კარი აქვს. აღმოსავლეთ კედლის შუაში გაჭრილია თაღოვანი სარკმელი, რომლის ქვემოთ კედელზე, სწორკუთხა ტრაპეზია მიდგმული. საკურთხევლის ორივე კუთხესთან თითო სწორი ორკუთხა ნიშაა. დარბაზის სამხრეთ-დასავლეთ ნაწილში შესასვლელის წინ არის სამარხი. შიგნით ეკლესია გადახურულია ქარგილზე სხმული ერთიანი ცილინდრული კამარით.
გალავანი არაწესიერი ფორმისაა ნაგებია რიყის ქვით და კირის ხსნარით. გალავნის სამხრეთ კედელში ჩართულია კამაროვანი კარიბჭე, ჩრდილოეთ და დასავლეთ კედლების შეერთების ადგილზე კი დგას ოთხკუთხა ნაგებობა. შესასვლელი მას აღმოსავლეთის მხრიდან აქვს. შიგნით კარის სამხრეთით მცირე სწორკუთხა ნიშაა, ერთი მსგავსი ნიშა ჩრდილოეთ კედელშიცაა. გალავნის ჩრდილოეთ კედლის შუაში მოწყობილია ვიწრო შესასვლელი.
ლიტერატურა
კატეგორია:გურჯაანის მუნიციპალიტეტის ტაძრები
გუფი (პერსონაჟი)
გუფი (Goofy) — უოლტ დისნეის სტუდიების ანიმაციური ფილმებისა და სხვადასხვა გამომცემლობის კომიქსების პერსონაჟი. იგი არის მხიარული ანთროპომორფული ძაღლი, შექმნილი 1932 წელს Walt Disney Productions-ის მიერ. გარეგნობით არის მაღალი, ატარებს სასაცილო შარვალს, ფეხსაცმელს, თეთრ ხელთათმანებს და ქუდს, რომელიც დაჭმუჭნულ ფედორას ჰგავს. გუფი არის მიკი მაუსისა და დონალდ დაკის დიდი მეგობარი და დისნეის ერთ-ერთი ყველაზე პოპულარული პერსონაჟი. იგი არის მოუქნელი და სულელი, მაგრამ დრო და დრო - ინტუიციური და ჭკვიანი, თუმცა, კვლავაც ექსცენტრიული.
სქოლიო
კატეგორია:ანიმაციური ფილმების პერსონაჟები კატეგორია:კომიქსების პერსონაჟები კატეგორია:უოლტ დისნეის პერსონაჟები
Hunky Dory
Hunky Dory (საუკეთესო) — ინგლისელი მუსიკოს დეივიდ ბოუის მეოთხე სტუდიური ალბომი. გამოიცა ლეიბლზე RCA Records, 1971 წელს. ალბომის გარეკანის სტილზე გავლენა იქონია მარლენ დიტრიხის სურათების ალბომმა, რომელიც ბოუის თან დაჰქონდა.
სიმღერების სია
ყველა სიმღერის ავტორი - დეივიდ ბოუი, გარდა მითითებულისა.
მორალესის რაიონი
რესურსები ინტერნეტში
კატეგორია:სან-მარტინის რეგიონის რაიონები კატეგორია:სან-მარტინის პროვინციის რაიონები
ნიჟნაია-იატვა
ნიჟნაია-იატვა (Түбәнге Биҡҡужа) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 64 ადამიანი. რაიონულ ცენტრ ბელორეცკიდან დაშორებულია 31 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (74%).
სქოლიო
კატეგორია:ბელორეცკის რაიონის სოფლები
ნინო ოკრიბელაშვილი
ნინო ოკრიბელაშვილი (დ. 9 სექტემბერი, 1961, თბილისი) — ქართველი ექიმი, მეცნიერი და პედაგოგი.
ბიოგრაფია
1984 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.
1984–1986 წლებში — თბილისის სახელმწიფო სამედიცინო უნივერსიტეტის ფსიქიატრიის კათედრის კლინიკური ორდინატორი. 1987–1988 წლებში — მ. ასათიანის სახელობის ფსიქიატრიის სამეცნიერო კვლევითი უნივერსიტეტის პათომორფოლოგიის განყოფილების უფროსი ლაბორანტი. 1988–1992 წლებში — ფსიქიატრიის სამეცნიერო კვლევითი უნივერსიტეტის უმცროსი მეცნიერ–თანამშრომელი ხოლო 1992–1993 წლებში — უფროსი მეცნიერ–თანამშრომელი. 1993–1995 წლებში — სწავლული მდივანი. 1995-2010 წლებში — მ. ასათიანის სახელობის ფსიქიატრიის სამეცნიერო-კვლევითი უნივერსიტეტის დირექტორის მოადგილე სამეცნიერო დარგში, სამეცნიერო დირექტორი. 2004 წლიდან საქართველოს შრომის, ჯანმრთელობის და სოციალური დაცვის სამინისტროს, მინისტრის მოადგილე. 2004-2007 წლებში — საქართველოს სოციალური დაზღვევის ერთიანი სახელმწიფო ფონდის, სამეთვალყურეო საბჭოს თავმჯდომარე. 2007-2008 წლებში — სსიპ „ჯანმრთელობის და სოციალური პროგრამების სააგენტო“, უფროსის მრჩეველი და პროგრამის კონსულტანტი. 2011-2015 წლებში — თბილისის რეფერალური ჰოსპიტალი, შპს „უნიმედ-კახეთი“, ფსიქიატრიული დეპარტამენტის ხელმძღვანელი. 2015 წლიდან შპს „ფსიქიკური  ჯანმრთელობის და ნარკომანიის პრევენციის ცენტრი“, გენერალური დირექტორის მოადგილე კლინიკურ დარგში. 2012 წლიდან თბილისის სახელმწიფო უნივერსიტეტის მედიცინის ფაკულტეტის ფსიქიატრიის და სამედიცინო ფსიქოლოგიის კათედრის პროფესორი. 2019 წლიდან — თბილისის სახელმწიფო უნივერსიტეტის რექტორის მოადგილე. ავტორია სამეცნიერო ნაშრომებისა, რომლებიც ეხება ბიოლოგიური, სოციალური ფსიქიატრიისა და მოსაზღვრე მდგომარეობათა პრობლემებს. ექიმი-ფსიქიატრი, მედიცინის მეცნიერებათა დოქტორი (1999), პროფესორი.
საკანდიდატო დისერტაციის თემა — დაიცვა 1990 წელს „შიზოფრენიით დაავადებულთა პლაზმის ბიოლოგიური თვისებები და სისხლის ფორმიანი ელემენტების სტრუქტურული თავისებურებანი მკურნალობამდე და ფსიქოტროპული პრეპარატებით მკურნალობის შემდეგ“. სადოქტორო დისერტაციის თემა - დაიცვა 1999 წელს „პოსტტრავმული სტრესული აშლილობის კლინიკო-ფენომენოლოგიური თავისებურებანი იძულებით ადგილნაცვალ პირებში“.
რესურსები ინტერნეტში
კატეგორია:დაბადებული 9 სექტემბერი კატეგორია:დაბადებული 1961 კატეგორია:ქართველი ექიმები კატეგორია:ქართველი პედაგოგები კატეგორია:თბილისში დაბადებულები კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კონრად მალტ-ბრუნი
კონრად მალტ-ბრუნი (დ. 1775 — გ. 1826) — დანიელი პუბლიცისტი და გეოგრაფი. საფრანგეთის რევოლუციის იდეებისადმი თანაგრძნობის გამო იძულებული გახდა შვედეთში გადასულიყო, შემდეგში დამკვიდრდა საფრანგეთში, სადაც ეწეოდა პუბლიცისტურ მოღვაწეობას. 1821 წელს დააარსა პარიზის გეოგრაფიული საზოგადოება. ავტორია რამდენიმე გეოგრაფიული ხასიათის ნაშრომისა, მათ შორისაა „მსოფლიოს ყველა ქვეყნის პოლიტიკური, ფიზიკური და მათემატიკური გეოგრაფია“, რომელიც გამოვიდა 1803-07 წწ.
ლიტერატურა
კატეგორია:დაბადებული 1775 კატეგორია:გარდაცვლილი 1826 კატეგორია:დანიელი გეოგრაფები
ჯეიმზ ლასიტერი
ჯეიმზ ლასიტერი (James Lassiter) — ამერიკელი კინოპროდიუსერი და მსახიობ უილ სმითის ბიზნეს პარტნიორი.
ლასიტერმა მაიამის უნივერსიტეტის დამთავრების შემდეგ გაიცნო უილ სმითი და გახდა მისი მენეჯერი. ლასიტერი აგრეთვე მუშაობდა სხვადასხვა კომპანიებთან, მათ შორის „Handprint and The Firm“-თან. ლასიტერმა და უილმა დააარსეს მწარმოებელი კომპანია „Overbook“, რომელიც შემდგომში Sony-ს საკუთრებაში გადავიდა.
სქოლიო
კატეგორია:ამერიკელი კინოპროდიუსერები
ხალონი
ხალონი (Jalón, Xaló) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 34,59 კმ². მოსახლეობა — 2868 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ნიზამი (ოპერა)
„ნიზამი“ (Nizami) — ცნობილი აზერბაიჯანელი კომპოზიტორის, აფრასიაბ ბადალბეილის მიერ 1948 წელს დადგმული ოპერა.
ოზურგეთის ჩაის ფაბრიკა
ოზურგეთის ჩაის ფაბრიკა — ჩაის საწარმო საქართველოში, ქალაქ ოზურგეთში.
ნიზამი (ოპერა)
1939 წელს, ნიზამი განჯევის 800 წლის იუბილესთან დაკავშირებით, აფრასიაბ ბადალბეილს მიანდეს XII საუკუნის დიდი პოეტისა და მოაზროვნის ცხოვრების ამსახველი ოპერის შექმნა, მაგრამ 1941 წელს დაწყებული დიდი სამამულო ომის გამო ოპერის პრემიერა გადაიდო.
ოპერის პირველი წარმოდგენა გაიმართა 1948 წლის 12 დეკემბერს აზერბაიჯანის ოპერისა და ბალეტის თეატრის სცენაზე.
სქოლიო
კატეგორია:აზერბაიჯანული მუსიკა
ოზურგეთის ჩაის ფაბრიკა
ოზურგეთის ჩაის ფაბრიკა გაიხსნა 1914 ერმილე ნაკაშიძის თაოსნობით ზვანში, თამბაქოს საცდელ პლანტაციაში, და იყო პირველი ინდუსტრიული საწარმო ქალაქში. 1918 წლის გაზაფხულზე საწარმო მძიმედ დაზიანდა ოსმალეთის იმპერიასთან ომის დროს. 1926 წელს ჩაის ფაბრიკა აღდგა. 1933 წელს აშენდა ახალი შენობა და ეწოდა მახარაძის N1 ჩაის ფაბრიკა. 1947-1948 წლებში ჩაის ფაბრიკის მთავარ ინჟინრად და დირექორის მოადგილედ მუშაობდა გიორგი სალუქვაძე.
საბჭოთა კავშირის დროს ფაბრიკა აწარმოებდა სხვადასხვა ასორტიმენტის ბაიხაოს შავ და მწვანე ჩაის. წარმოებული პროდუქცია მოიხმარებოდა როგორც საბჭოთა კავშირში, ასევე იგზავნებოდა საექსპორტოდ. 1930-1976 წლებში ნატურალური პროდუქციის გამოშვება 22 ტონიდან 1530 ტონამდე გაიზარდა, ხოლო მთლიანი პროდუქციის ღირებულება 60 ათასი მანეთიდან 10600 ათას მანეთამდე. ჩაის ფაბრიკა დაჯილდოებული იყო სხვადასხვა საბჭოთა ჯილდოებით.
ამჟამად ჩაის ფაბრიკას ფლობს შ.პ.ს. „გეპლანტი“, რომელიც აწარმოებს ჩაის ბრენდული სახელწოდებებით „გურიელი“ და სხვა.
სქოლიო
კატეგორია:საქართველოს საწარმოები კატეგორია:ოზურგეთი
აგრელიტი
აგრელიტი (NaCa2Si4O10F) — სილიკატების კლასის მინერალი. გავრცელებულია კანადაში, კვებეკში. ცნობილია აგრეთვე გავრცელების სხვა რამდენიმე რეგიონი. გვხვდება სიენიტურ პეგმატიტებში. თეთრი, ნაცრისფერ-თეთრი, მომწვანო-თეთრი ფერისაა. ელვარება სადაფისებრი. სიმაგრე მინერალოგიური სკალით 5.5. კრისტალდება ტრიკლინურ სინგონიაში. სახელი ეწოდა ინგლისელი მინერალოგის სტიუარტ ოლოფ აგრელის (1913-1996) პატივსაცემად.
სქოლიო
კატეგორია:ინოსილიკატები კატეგორია:ტრიკლინური მინერალები
ტაი-კოო (სადგური)
ტაი-კოო — სადგური ჰონგ-კონგში, კუნძულის ხაზზე. მდებარეობს კუარი-ბეიში, აღმოსავლეთ რაიონში. სადგური გაიხსნა 1985 წლის 31 მაისს.
რესურსები ინტერნეტში
კატეგორია:კუნძულის ხაზი
რია-თაზა
რია-თაზა (Ռյա Թազա) — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 050 მეტრზე. 2009 წლის მონაცემებით, მოსახლეობა 545 ადამიანს შეადგენდა, სიმჭიდროვე 60 ადამიანი კმ²-ზე. ფართობი 9.11 კმ²-ია. სოფელი დასახლებულია ქურთებით.
სქოლიო
კატეგორია:არაგაწოტნის პროვინციის სოფლები
ძაუგი
ძაუგი (Дзæуг Быгъуылты) — XVIII საუკუნის ოსი ისტორიული პიროვნება, რომელსაც მიაწერენ „ძაუგის დასახლების“ (Дзæу джы хъæу, ძაუჯიყაუ) სახელით ცნობილი ქალაქ ვლადიკავკაზის დაარსებას.
ოსური ლეგენდის თანახმად, ძაუგი წარმოშობით ქურთათის ხეობიდან იყო. მშობლიური სოფელი მიატოვა სიკვდილით დასჯის საფრთხის გამო (სისხლის აღების შედეგად) და შემდეგ დააარსა სოფელი მდინარე თერგის ნაპირზე.
ჯონი ტო
ტოს საერთაშორისო წარმატება მოუტანეს ფილმებმა: „ახალი ამბები“, „არჩევნები“, „არჩევნები 2“, „გადასახლებული“, „შეშლილი დეტექტივი“ და „ნარკოომი“. ჩამოთვლილი ფილმები არაერთ საერთაშორისო კინოფესტივალზე იყო წარდგენილი, ხოლო აშშ-სა და საფრანგეთში ფილმები გაყიდვაში ჩაეშვა და დიდ კომერციულ წარმატებასაც მიაღწია.
რეჟისორი თავის ფილმებში მეგობრობის, ბედისწერისა და ჰონგკონგური საზოგადოების ცვლილების თემებს იკვლევს. იგი ძირითადად ერთსა და იმავე მსახიობებთან და სცენარისტებთან მუშაობს. ტომ აღნიშნა, რომ მის შემოქმედებაზე ყველაზე დიდი გავლენა ჩინელმა რეჟისორმა, კინგ ჰუმ მოახდინა.
კარიერა
ჯონი ტომ კარიერა 17 წლის ასაკში ჰონგ-კონგის სატელევიზიო სტუდიაში დაიწყო. 1973 წლიდან იგი სატელევიზიო შოების აღმასრულებელი პროდიუსერი და რეჟისორი იყო. 1983 წელს მან გადაიღო ტელესერიალი „ლეგენდა კონდორის გმირებზე“, რომელიც ლუის ჩას ამავე სახელწოდების რომანზეა დაფუძნებული.
1988 წელს ტოს თანარეჟისორობით ფილმი „დიდი გული“ გამოვიდა, რომლის პროდიუსერიც ცუი ჰარკი იყო. ამავე წელს ტომ კომედიური ფილმი „მერვე ბედნიერება“ გადაიღო, რომელიც წლის ყველაზე მაღალშემოსავლიანი ფილმი გახდა.
2011 წლის კანის კინოფესტივალზე ტო ჟიურის წევრი იყო.
რეჟისორის 2011 წლის ფილმი „ცხოვრება პრინციპების გარეშე“ ოსკარის 85-ე დაჯილდოებაზე საუკეთესო უცხოენოვანი ფილმის ნომინაციის გრძელ სიაში იყო წარდგენილი.
ტო ჰონგ-კონგის ხელოვნების განვითარების საბჭოს წევრია.
კინოფესტივალები
მშობლიურ ჰონგ-კონგში კომერციული წარმატების მქონე ტოს ფილმები რეგულარულად გადიოდა საერთაშორისო კინოფესტივალებზე, ძირითადად ევროპასა და ჩრდილოეთ ამერიკაში. რეჟისორის ექვსი ფილმი კანის კინოფესტივალზე იყო წარდგენილი, მათ შორის საკონკურსო ნომინაციაში გავიდა „არჩევნები“ (2005), ხოლო „ახალი ამბები“ (2004), „არჩევნები 2“, „სამკუთხედი“ და „ბრმა დეტექტივი“ კონკურსგარეშე წარადგინეს. 2009 წელს ტოს ფილმი „შურისძიება“ ოქროს პალმის რტოსთვის იბრძოდა.
2008 წლის ბერლინის საერთაშორისო კინოფესტივალზე ტოს „ისარი“ საკონკურსო ნომინაციაში წარადგინეს.
ვენეციის საერთაშორისო კინოფესტივალზე საკონკურსო ნომინაციაში რეჟისორის სამი ფილმი გავიდა, ესენია: „გადასახლებული“ (2006), „შეშლილი დეტექტივი“ (2007) და „ცხოვრება პრინციპების გარეშე“ 2011 წელს.
ტოს ფილმებს მუდმივად აჩვენებენ ტორონტოს საერთაშორისო კინოფესტივალზე. 1999-2007 წლებში აჩვენეს მისი შემდეგი ფილმები: „მისია“, „პოლიციელთა ტაქტიკური გაერთიანება“, „ახალი ამბები“ და „შეშლილი დეტექტივი“, ხოლო 2006 წელს ფესტივალზე რეჟისორის სამი ფილმი მოხვდა, ესენია: „არჩევნები“, „არჩევნები 2“ და „გადასახლებული“.
2005 წლის სიდჟესის კინოფესტივალზე ტოს გადაეცა ჯილდო ცხოვრებისეული მიღწევისთვის. 2007 წლის როტერდამის საერთაშორისო კინოფესტივალზე მან ჯილდო „რეჟისორი ფოკუსში“ მიიღო. 2009 წელს ტოს კინემატოგრაფიაში შეტანილი წვლილისთვის საფრანგეთის კულტურის სამინისტროსგან ხელოვნებისა და ლიტერატურის ორდენი მიენიჭა.
სქოლიო
კატეგორია:დაბადებული 1955 კატეგორია:დაბადებული 22 აპრილი კატეგორია:ჰონგ-კონგელი კინორეჟისორები
პაპაპლაიის რაიონი
პაპაპლაიის რაიონი (Distrito de Papaplaya) — რაიონი პერუში, სან-მარტინის რეგიონის სან-მარტინის პროვინციაში. მდებარეობს ზღვის დონიდან 100 მეტრზე. 2007 წლის მონაცემებით, მოსახლეობა 2 648 ადამიანს შეადგენდა, სიმჭიდროვე 3.9 ადამიანი კმ²-ზე. ფართობი 686.19 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:სან-მარტინის პროვინციის რაიონები
ნიკოლაევკა (ბელორეცკის რაიონი)
ნიკოლაევკა  (Николаевка) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
ალმერინი (ბრაზილია)
ალმერინი (ბრაზილია) (Almeirim) — მუნიციპალიტეტი ბრაზილიაში, პარის შტატში; მდებარეობს ზღვის დონიდან 408 მეტრზე. მიეკუთვნება ბაიშუ-ამაზონასის მეზორეგიონს. შედის ეკონომიკურ-სტატისტიკურ მიკრორეგიონ ალმერინის შემადგენლობაში.
2010 წლის მონაცემებით, მოსახლეობა 33 614 ადამიანს შეადგენდა, მოსახლეობის სიმჭიდროვე 0.46 კმ²-ზე. ფართობი 72 954 კმ²-ია.
ნიკოლაევკა (ბელორეცკის რაიონი)
2002 წლის აღწერის მიხედვით მოსახლეობის უმრავლესობას ბაშკირები შეადგენენ (58%).
სქოლიო
კატეგორია:ბელორეცკის რაიონის სოფლები
ხავეა
ხავეა (Jávea, Xàbia) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 68,59 კმ². მოსახლეობა — 28 016 კაცი (2020 წ.).
სქოლიო
კატეგორია:ალიკანტეს მუნიციპალიტეტები
სვიმეონ სპარსელის ეკლესია
სვიმეონ სპარსელის ეკლესია (Церковь Симеона Персидского) — მართლმადიდებლური კარის ეკლესია ნოვოჩერკასკში. მდებარეობს ატამანის სასახლესთან. ეკლესიას ასევე ეწოდება მღვდელმოწამე სვიმეონ სპარსთა ეპისკოპოსის ეკლესია ან ატამანის სასახლის სვიმეონ სპარსელის კარის ეკლესია.
ისტორია
ატამანის სასახლე აშენებული იყო და მუშაობა დაიწყო 1863 წელს. 1867 წლის 29 ივლისს სასახლის მარცხენა ნაწილში იყო ჩაშენებული კარის ეკლესია, რომელიც 1869 წლის ნოემბერში, მშენებლობის დამთავრებისას, აკურთხა დონისა და ნოვოჩერკასკის მთავარეპისკოპოსმა პლატონმა სვიმეონ სპარსელის სახელზე.
კარის ეკლესიაში გზავნიდნენ საჭიროების შემთხვევაში საჯარისო ატამანებს, რომლებიც ცხოვრობდნენ იქ, როგორც ოჯახის წევრები. იქვე ტარდებოდა პანაშვიდი. როდესაც XX საუკუნის დასაწყისში სასახლის ქუჩაზე აშენდა ჯერძო გიმნაზია. მათ მოსწავლეებს ნება ჰქონდათ დართული საჭიროების შემთხვევაში შესულიყვნენ კარის ეკლესიაში.
სასახლის შენობა იყო გამოყენებული ქალაქის ადმინისტრაციიის მიერ. ყოფილი კარის ეკლესიის შენობაში განთავსებული იყო ფინანსური განყოფილების გამგის კაბინეტი. ამჟამად იქ მიმდინარეობს ქალთა ეკლესიის აღდგენა.
სქოლიო
კატეგორია:ნოვოჩერკასკის ეკლესიები
საი-ვან-ჰო (სადგური)
საი-ვან-ჰო — სადგური ჰონგ-კონგში, კუნძულის ხაზზე. მდებარეობს საი-ვან-ჰოში, აღმოსავლეთ რაიონში. სადგური გაიხსნა 1985 წლის 31 მაისს.
რესურსები ინტერნეტში
კატეგორია:კუნძულის ხაზი
გრეტა გერვიგი
გრეტა სელესტ გერვიგი (ინგლ. Greta Celeste Gerwig; დ. 4 აგვისტო, 1983, საკრამენტო, კალიფორნია, აშშ) — ამერიკელი რეჟისორი, მსახიობი და სცენარისტი. 2006-დან 2009 წლამდე მონაწილეობას იღებდა ჯო სვენბერგის ფილმებში. ზოგიერთი მათგანის თანარეჟისორი ან თანასცენარისტი იყო, მათ შორისაა 2008 წელს გამოსული „ღამეები და უიკენდები“.
2010 წლიდან თანამშრომლობს თავის პარტნიორთან, რეჟისორ ნოა ბაუმბახთან. მათ კოლაბორაციებს შორისაა „გრინბერგი“ (2010), „საყვარელი ფრენსისი“ (2012), რომლისთვისაც გრეგვიგი ოქროს გლობუსის ნომინანტი იყო.
ადრეული ცხოვრება
გერვიგი საკრამენტოში, კალიფორნიაში დაიბადა. მშობლებთან, ქრისტინესა და გორდონ გერვიგებთან ახლოს არის. სწორედ მათ ითამაშეს მშობლების როლი ნოა ბაუმბახის ფილმში „საყვარელი ფრენსისი“.
გერვიგი ბერნარდის კოლეჯში ინგლისურ ენასა და ფილოსოფიას სწავლობდა.
კინო-კარიერა
მინი|გერვიგი 2008 წელს 2006 წელს, ბერნარდის კოლეჯში სწავლისას, გერვიგმა ჯო სვენბერგის ფილმში, „LOL“, მცირე როლი ითამაშა. მათ დიდი ხნის განმავლობაში გააგრძელეს კოლაბორაცია, ხოლო 2007 წელს ერთად დაწერეს სცენარი ფილმისათვის „ჰანა იპყრობს სიმაღლეებს“.
2010 წელს გერვიგმა ნოა ბაუმბახის ფილმში, „გრინბერგში“ ითამაშა ბენ შტილერთან, რაის იფანსთან და ჯენიფერ ჯეისონ ლისთან ერთად. 2011 წლიდან 2015 წლამდე ანიმაციურ სერიალში, „China, IL“, ერთ-ერთ მთავარ პერსონაჟს ახმოვანებდა. 2012 წელს იგი ვუდი ალენის ფილმში გამოჩნდა, სახელწოდებით „რომაული თავგადასავალი“. გერვიგთან ერთად ფილმში როლებს ჯესი აიზენბერგი და ალეკ ბოლდუინი ასრულებენ.
ბაუმბახის შემდეგი ფილმი, „საყვარელი ფრენსისი“, მან და გერვიგმა ერთად დაწერეს, ხოლო გერვიგმა მთავარი როლი შეასრულა, რისთვისაც მან ოქროს გლობუსი მოიპოვა საუკეთესო მსახიობი ქალის ნომინაციაში. მისი შემდეგი კოლაბორაცია ბაუმბახთან, „ქალბატონი ამერიკა“, 2015 წლის აგვისტოში გამოვიდა და პოზიტიური გამოხმაურებები დაიმსახურა. მინი|გრეტა გერვიგი 2018 წელს ბერლინალეზე 2014 წლის მაისში გერვიგმა პირველად შეასრულა თეატრში. იგი დრამატურგის, პენელოპე სკინერის სპექტაკლში, სახელწოდებით „სოფლის ველოსიპედი“, ბეკის როლს ასრულებდა ლუსილ ლორტელის თეატრში, ნიუ-იორკში. შოუ ივნისის ბოლომდე გაგრძელდა.
გერვიგმა შემდეგი როლი რებეკა მილერის ფილმში, „მეგის გეგმაში“ (2015) ითამაშა. ფილმის პრემიერა 2015 წელს ტორონტოს საერთაშორისო კინოფესტივალზე შედგა. მისი ჩვენება ასევე გაიმართა 2016 წელს სანდენსის კინოფესტივალზე. იმავე წელს გერვიგმა ითამაშა პაბლო ლარენის ფილმში, „ჯეკი“, მაიკ მილის ფილმში, „მეოცე საუკუნის ქალები“.
2017 წელს გერვიგის სარეჟისორო დებიუტი ფილმით „ლედი ბერდი“ შედგა. იგი აგრეთვე არის ფილმის სცენარის ავტორიც. მასში მონაწილეობენ ისეთი მსახიობები, როგორებიც არიან სირშა რონანი, ლორი მეტკალფი, ტრეისი ლეტსი, ტიმოთი შალამე და სხვები.
„ლედი ბერდმა“ 2017 წელს ოქროს გლობუსი მოიპოვა კომედიის ჟანრში; სირშა რონანმა მოიპოვა საუკეთესო მსახიობი ქალის ჯილდო, ხოლო ლორი მეტკალფმა - საუკეთესო მეორეხარისხოვანი მსახიობის; გერვიგმა საუკეთესო სცენარის ნომინაციაში გაიმარჯვა. 2017 წელს ნომინირებული იყო „ ოსკარის“ დაჯილდოებაზე საუკეთესო სურათის, საუკეთესო რეჟისორისა და საუკეთესო ორიგინალური სცენარის ნომინაციებში. გერვიგი „ოსკარის“ ისტორიაში მეხუთე ქალია, რომელიც საუკეთესო რეჟისორის კატეგორიაში იყო ნომინირებული.
2019 წლის დეკემბერში გამოვიდა გერვიგის შემდეგი ფილმი, „პატარა ქალები“, რომელიც ლუიზა მეი ოლკოტის რომანის მორიგი ადაპტაციაა. 2019 წელს ფილმი „ოსკარის “ დაჯილდოებაზე ექვსი ნომინაციის ლაურეატი გახდა, მათ შორისაა საუკეთესო სურათი, საუკეთესო მსახიობი (რონანი), საუკეთესო ადაპტირებული სცენარი (გერვიგი).
ფილმოგრაფია
როგორც რეჟისორი
სქოლიო
კატეგორია:დაბადებული 4 აგვისტო კატეგორია:დაბადებული 1983 კატეგორია:ქალი რეჟისორები კატეგორია:ამერიკელი რეჟისორები კატეგორია:XXI საუკუნის ამერიკელი ქალი მსახიობები კატეგორია:ამერიკელი ქალი კინომსახიობები კატეგორია:ამერიკელი ქალი კინორეჟისორები კატეგორია:ამერიკელი ქალი სცენარისტები
Who Built the Moon?
Who Built the Moon? — ინგლისური როკ-ჯგუფ Noel Gallagher's High Flying Birds-ის მესამე სტუდიური ალბომი, რომელიც გამოიცემა 2017 წლის 24 ნოემბერს, ლეიბლზე Sour Mash Records. ალბომის პროდიუსერები არიან ჯგუფის ლიდერი ნოელ გალაგერი და დევიდ ჰოლმზი. გამოსვლის, ისევე, როგორც 2018 წლის ბრიტანული ტურნეს შესახებ, ცნობილი გახდა 2017 წლის 25 სექტემბერს, გალაგერის სოციალური მედია-გვერდებით.
Who Built the Moon? არის ჯგუფის პირველი ალბომი, ჩაწერილი დრამერ ჯერემი სტეისის და გიტარისტ ტიმ სმითის გარეშე. მათ ჩაენაცვლნენ Oasis-ის ყოფილი წევრები, კრის შეროკი და გემ არჩერი. უკანასკნელი სტუდიურ სესიებში მხოლოდ ნაწილობრივ მონაწილეობდა.
არგენტინაში ჩაწერილ ინტერვიუში გალაგერმა ახსენა, რომ ალბომის გარეკანზე გამოსახულია მისი მეუღლე, სარა მაკდონალდი.
სქოლიო
კატეგორია:2017 წლის ალბომები კატეგორია:Noel Gallagher's High Flying Birds-ის ალბომები
დინ აჩესონი
მინი|დინ აჩესონი დინ გუდერჰემ აჩესონი (Dean Gooderham Acheson; დ. 11 აპრილი, 1893, მიდლტაუნი, კონექტიკუტი, აშშ, — გ. 12 ოქტომბერი, 1971, სენდი-სპრინგი, მერილენდი, აშშ) — ამერიკელი სახელმწიფო მოღვაწე და იურისტი, აშშ-ის სახელმწიფო მდივანი (1949-1953).
დაამთავრა იელის და ჰარვარდის უნივერსიტეტები. ადვოკატად მუშაობდა ვაშინგტონში. 1941 წლიდან იყო აშშ-ის სახელმწიფო დეპარტამენტის თანამშრომელი, 1945-1947 წლებში — სახელმწიფო მდივნის მოადგილე. 1947 წელს აქტიურად მონაწილეობდა ტრუმენის დოქტრინისა და მარშალის გეგმის შემუშავებაში. ჰარი ტრუმენის ადმინისტრაციაში ეჭირა სახელმწიფო მდივნის პოსტი (1949-1953). ხელი შეუწყო ნატოს შექმნას, იყო ამერიკის საგარეო პოლიტიკის მთავარი შემოქმედი ცივი ომის პირველ წლებში. კონგრესში სენატორ ჯოზეფ მაკკარტის მიერ მოწყობილი მოსმენების დროს აჩესონმა უარი განაცხადა დაეთხოვა სახელმწიფო დეპარტამენტის საბოტაჟში ეჭვმიტანილი თანამშრომლები (მ.შ. ცნობილი ელჯერ ჰისი). 1950 წელს აჩესონმა დაარწმუნა ტრუმენი ჩაბმულიყო კორეის ომში, შემდეგ დაამკვიდრა კომუნისტური ჩინეთის არაღიარების, ტაივანში ჩან კაიშის მთავრობისა და ინდოჩინეთში საფრანგეთის კოლონიური რეჟიმის მხარდაჭერის პოლიტიკა. თანამდებობის დატოვების შემდეგ მუშაობდა ამერიკის შემდგომი პრეზიდენტების მრჩევლად. დაწერილი აქვს მემუარული ხასიათის „ვესწრებოდი დაბადებას“ (Present at the Creation), რომელმაც 1970 წელს პულიცერის პრემია მიიღო.
ლიტერატურა
კატეგორია:დაბადებული 11 აპრილი კატეგორია:დაბადებული 1893 კატეგორია:გარდაცვლილი 12 ოქტომბერი კატეგორია:გარდაცვლილი 1971 კატეგორია:ამერიკელი იურისტები კატეგორია:აშშ-ის სახელმწიფო მდივნები კატეგორია:პულიცერის პრემიის ლაურეატები
აზოტბაქტერი
აზოტბაქტერი (Azotobacter) — თავისუფლად მცხოვრები ბაქტერიების გვარი. აზოტბაქტერი ითვისებს ჰაერის თავისუფალ აზოტს და თავისი უჯრედის ცილად გარდაქმნის. პირველად აღწერა მ. ბეიერინკმა (1901), რომელმაც ბაღის ნიადაგიდან გამოყო A. chroococcum და არხის წყლიდან — A. agile. აზოტობაქტერი 4–7 მკმ სიგრძის, შოლტიანი, მოძრავი ჩხირია. გავრცელებულია სხვადასხვა ზონის გაკულტურებულ ნიადაგებში. აზოტობაქტერისაგან დამზადებულ აზოტბაქტერინს (აზოტოგენს) იყენებენ სასუქად.
ლიტერატურა
* კატეგორია:Pseudomonadaceae
ალეიდა გევარა
ალეიდა გევარა მარჩი (დ. 24 ნოემბერი, 1960) — ერნესტო ჩე გევარას და მისი მეორე მეუღლის, ალეიდა მარჩის, ოთხი შვილიდან, უფროსი ქალიშვილი.
იგი არის მედიცინის დოქტორი, ჰავანის უილიამ სოლერის ბავშვთა საავადმყოფოში. იგი ასევე მუშაობდა ექიმად ანგოლაში, ეკვადორსა და ნიკარაგუაში.
გევარა არის ადამიანის უფლებების დამცველი და განვითარებადი ქვეყნებისათვის ვალების შემსუბუქების მომხრე. იგი არის ავტორი წიგნისა ჩავესი, ვენესუელა და ახალი ლათინური ამერიკა .
ადრეული წლები
მიუხედავად იმისა, რომ ალეიდა მხოლოდ ოთხ-ნახევარი წლის იყო, როდესაც მამამ კუბა დატოვა კონგოს რევოლუციისთვის, და თითქმის 7 წლის იყო, როდესაც იგი ბოლივიაში სიკვდილით დასაჯეს, მას მაინც აქვს მოგონებები მამაზე. ერთ-ერთი ასეთი ამბავი, რომელიც მან საჯაროდ გაამხილა, არის ის, რომ მამამისი (ჩე) ქმნიდა ისტორიებს ცხოველებზე მისი შორს მყოფი შვილებისთვის:
"მამაჩემს არ ჰქონდა შესაძლებლობა დამტკბარიყო ჩვენი ბავშვობით. მაგრამ, როდესაც იგი წასული იყო, უმეტესი დროის მანძილზე, გვიგზავნიდა ისტორიებს და ნახატებს საფოსტო ბარათებზე. ჩემს ძმას, კამილოს, სამედიცინო სკოლაში უსაყვედურეს ბილწსიტყვაობის გამო, რაც დედაჩემმა ჩეს დააბრალა, რადგან, მას, ყველა არგენტინელის მსგავსად, ჰქონდა ბილწსიტყვაობის მავნე ჩვევა. იგი ამ დროს აფრიკაში იმყოფებოდა და მოწერა წერილი კამილოს, შეეწყვიტა ბილწსიტყვაობა, თორემ კაიმანი პეპე [ჩეს გამოგონილი] ჩეს ფეხზე უკბენდა. ამგვარად, მამის დასაცავად, მან შეწყვიტა ბილწსიტყვაობა."
რგოლებიანი ნერპა
რგოლებიანი ნერპა, რგოლებიანი სელაპი (Pusa hispida, Phoca hispida) — ფარფლფეხიანი ძუძუმწოვარი ნამდვილი სელაპების ოჯახისა. მისი სხეულის სიგრძეა 1,6 მეტრამდე, გარშემოწერილობამ შესაძლოა სიგრძის 80%-იც შეადგინოს; მასა 110 კილოგრამამდე. თავი მომრგვალებულია, დინგი მოკლე, ბლაგვი. ფერად მუქი რუხია, აყრია ღია ფერის რგოლები (აქედან სახელწოდება), მუცელი ვერცხლისფერი, თითქმის სულ ლაქების გარეშე, ნაშიერებს ხშირი თეთრი ბეწვი აქვთ. გავრცელებულია ყველა არქტიკულ ზღვასა და წყნარი და ატლანტის ოკეანეების ჩრდილოეთ ნაწილებში, უმთავრესად ნაპირებთან ახლოს ან პაკის ყინულების საზღვრებთან. გამოყოფენ 5 ქვესახეობას, რომელთაგან ორი ლადოგისა და საიმის ტბებში ბინადრობს. იკვებება მცირე ზომის თევზებითა და კიბოსნაირებით. დაახლოებით 60 სანტიმეტრის სიგრძის ნაშიერს ყინულზე შობს, ჩვეულებრივ ხორგებს შორის თოვლის სოროში, ზამთრის ბოლოს და გაზაფხულზე; სქესობრივ სიმწიფეს 5–6 წელში აღწევს. პოპულაციის დიდი ნაწილი არ მიგრირებს და ერთ რაიონში მთელი წლის მანძილზე რჩება. არქტიკული სანაპიროს ყველა მკვიდრი ხალხის სარეწაო ობიექტია, წარმოადგენს ბეწვის ნედლეულის, საჭმლისა და ძაღლების საკვების ერთ-ერთ მთავარ წყაროს.
ალეიდა გევარა
მამის გავლენა
მინი|გევარას ოჯახი 1963 წ "მამაჩემის ნაწერები ჰგავს ხოსე მარტისას, ღირებულებები, რომელთაც ისინი აერთიანებენ, მარადიულია."
რგოლებიანი ნერპა
ლიტერატურა
კატეგორია:ნერპა
ალეიდა გევარა
მამის გავლენა
- Aleida Guevara
გევარა, მამას, ჩეს პირადი შთაგონების წყაროდ მოიხსენიებს. მთელ მსოფლიოში, სიტყვით გამოსვლისას, იგი ხშირად ახსენებს მის ნაწერებს, აღნიშნავს, რომ მისი დღიურები განსაკუთრებით სასარგებლოა მათი "პოლიტიკური გამჭრიახობისა და ემოციური სიმწიფისთვის". მამის პერსონის, როგორც ამბოხის სიმბოლოდ გამოყენების შესახებ, იგი აღნიშნავს, რომ როდესაც ხედავს ბავშვს, რომელიც მარშის დროს ატარებს ჩეს გამოსახულებიან მაისურს და ამბობს: "მე მსურს ვიყო ჩე და ვიბრძოლო საბოლოო გამარჯვებამდე", ეს ახარებს.
მამის მემკვიდრეობის განხილვისას ალეიდამ აღნიშნა, რომ:
"მამაჩემმა იცოდა სიყვარული და ეს იყო ყველაზე ღირსშესანიშნავი რამ - მისი სიყვარულის უნარი. იმისათვის რომ იყო ნამდვილი რევოლუციონერი, უნდა იყო რომანტიკოსი. მისი უნარი, მიეძღვნა საკუთარი თავი სხვებისთვის, მისი რწმენის ცენტრალურ ადგილს იკავებდა - თუ შევძლებთ მივბაძოთ მის მაგალითს, დედამიწა ბევრად მშვენიერ ადგილად იქცევა."
მიმდინარე სამუშაო და პირადი ცხოვრება
მარჯვნივ|მინი|ალეიდა გევარა 2009 წლის მდგომარეობით, გევარა ხელს უწყობს კუბაში შეზღუდული შესაძლებლობის მქონე ბავშვების ორი სახლის მართვას და ოჯახური პრობლემების მქონე ლტოლვილ ბავშვებს. როგორც პედიატრი, სპეციალობით ბავშვთა ალერგოლოგი, იგი ასევე მონაწილეობდა აღმოსავლეთ კუბაში, რიო კაუტოს მიმდებარედ, დატბორილ ტერიტორიაზე მოქცეული მოსახლეობის სამედიცინო დახმარების მისიაში. ამავდროულად, მან გამოაცხადა ხუვენტუდზე მუშაობის გეგმა, რომელიც განადგურდა 2008 წელს, რამდენიმე ქარიშხლის მიერ.
იგი, როგორც საჯარო ფიგურა და აქტივისტი, ხშირად მონაწილეობს კონფერენციებში, დებატებსა და ფესტივალებში.
მას ჰყავს ორი ქალიშვილი, ესტეფანია და სელია.
სქოლიო
<references group="" responsive="0"> კატეგორია:დაბადებული 1960 კატეგორია:ჩე გევარა
აგნეს სორელი
აგნეს სორელი (დ. 1422 — გ. 9 თებერვალი, 1450) ცნობილი როგორც სილამაზის ქალბატონი — შარლ VII-ის სამეფო საყვარელი. იგი პირველი სამეფო საყვარელი იყო, რომელიც ოფიციალურად იყო აღიარებული სამეფო კარზე. დაიბადა ჯარისკაც ჟან სორეს ოჯახში. 20 წლისას უკვე მეფე შარლს წარუდგინეს. აგნესს ძალიან ძლიერი გავლენა გააჩნდა მეფეზე. მისი ექსტრავაგანტური გემოვნების გამო მან სამეფო კარზე ბევრი მტერიც გაიჩინა. მას უკავშირდება დეკოლტეს ტარების მოდის ჩამოყალიბება. ცნობილი იყო გამომწვევი ჩაცმის სტილით. სამეფო კარზე ყოფნისას ცალი მკერდი სულ შიშველი ჰქონდა. მეფესგან მას სამი ქალიშვილი ჰყავდა. 28 წლის ასაკში მეოთხე შვილზე ორსულობისას მოულოდნელად გარდაიცვალა.
გიორგი ხაჭაპურიძე (მრავალმნიშვნელოვანი)
გიორგი ხაჭაპურიძე  შეიძლება აღნიშნავდეს:
აგნეს სორელი
ლიტერატურა
კატეგორია:დაბადებული 1421 კატეგორია:გარდაცვლილი 9 თებერვალი კატეგორია:გარდაცვლილი 1450 კატეგორია:სამეფო საყვარლები კატეგორია:მშობიარობის დროს გარდაცვლილები
სათარ ბაჰლულზადეს ძეგლი
სათარ ბაჰლულზადეს ძეგლი (Səttar Bəhlulzadənin heykəli) — აზერბაიჯანელი მხატვრის სათარ ბაჰლულზადეს ძეგლი მის საფლავზე, მხატვრის მშობლიური დაბის სასაფლაოზე (დაბა ამირჯანი, ბულბულის ტბასთან). ძეგლის მოქანდაკეა ომარ ელდაროვი. დადგმულია 1975 წელს, მხატვრის გარდაცვალებიდან ერთი წლის შემდეგ.
ბაჰლულზადე ეყრდნობა ორ ცარიელ ჩარჩოს და უყურებს საყვარელ პეიზაჟს. ხელოვნებათმცოდნე სამირ სადიკოვის თქმით, ქანდაკებაში სივრცე, კომპოზიცია, დინამიკა და გამოსახულება შესანიშნავად ავსებენ ერთმანეთს. სადიკოვის თანახმად, ცარიელი ჩარჩოები განლაგებულია ისე, რომ ძეგლის წინაშე მდგომი მაყურებელი სხვადასხვა ადგილიდან ახალი რაკურსით ხედავს დაბა ამირჯანსა და ბულბულის ტბას.
სქოლიო
კატეგორია:ბაქოს ღირსშესანიშნაობები
Metamorpheus
Metamorpheus — ინგლისელი გიტარისტ სტივ ჰეკეტის 2005 წლის ალბომი. მისი გარეკანის ავტორია კიმ პური. ალბომი კლასიკური მუსიკის ჟანრის არის.
ალბომის მთავარი თემაა ორფეოსის მოგზაურობა.
სადუნცი
სადუნცი (Սադունց) — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 100 მეტრზე. 2009 წლის მონაცემებით, მოსახლეობა 296 ადამიანს შეადგენდა, სიმჭიდროვე 44 ადამიანი კმ²-ზე. ფართობი 6.68 კმ²-ია. სოფელი დასახლებულია ქურთებით.
თეიმურაზ ჯანაშია (მრავალმნიშვნელოვანი)
თეიმურაზ ჯანაშია  შეიძლება აღნიშნავდეს:
ლიიბერი
ლიიბერი  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 21,93 კმ². მოსახლეობა — 830 კაცი (2020 წ.).
სქოლიო
კატეგორია:ალიკანტეს მუნიციპალიტეტები
მურლა
მურლა  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 6 კმ². მოსახლეობა — 507 კაცი (2020 წ.).
სქოლიო
კატეგორია:ალიკანტეს მუნიციპალიტეტები
სიმონეტა ვესპუჩი
სიმონეტა ვესპუჩი ქალიშვილობაში კატანეო (Simonetta Vespucci; დ. 1453 — გ. 26 აპრილი, 1476) — იტალიელი არისტოკრატი ცნობილი თავისი სილამაზით. დაიბადა გენუაში. 16 წლის ასაკში ცოლად გაჰყვა მარკო ვესპუჩის, რომელიც იყო ამერიგო ვესპუჩის შორეული ნათესავი. ლორენცო მედიჩი სიმპატიით იყო გამსჭვალული სიმონეტას მიმართ თუმცაღა მიესალმა და მოიწონა მათი ქორწინება. მალე მისი სილამაზე უკვე სანდრო ბოტიჩელიმ და სხვა იმდროისათვის ცნობილმა მხატვრებმა ფლორენციაში აღმოაჩინეს. გარდაიცვალა მოულოდნელად 23 წლის ასაკში.
ლიტერატურა
კატეგორია:დაბადებული 1453 კატეგორია:გარდაცვლილი 26 აპრილი კატეგორია:გარდაცვლილი 1476 კატეგორია:ტუბერკულოზით გარდაცვლილები
აზრათ ყული - ბეგ მარტყოფელი
ლიტერატურა
კატეგორია:განჯის მმართველები
How Deep Is Your Love
Rolling Stone-ის „ყველა დროის 500 საუკეთესო სიმღერის“ სიაში „How Deep Is Your Love“-ს უკავია 375-ე ადგილი. ბრიტანეთში 2011 წლის დეკემბერში ITV-ის სპეციალურ გადაცემაში იგი მაყურებლების მიერ დასახელდა ერის საყვარელ ბი ჯიზის სიმღერად.
წარმოშობა
ალბომის Here at Last... Bee Gees... Live მიქსის შემდეგ ჯგუფმა დაიწყო Children of the World-ის შემდგომი სტუდიური ალბომის შექმნა. რობერტ სტიგვუდმა მათ დაურეკა და სთხოვა ახალი ფილმისთვის სიმღერების შექმნა. ჯგუფმა დაწერა ხუთი. აქედან ერთ-ერთი იყო „How Deep Is Your Love“.
ჩაწერა
Children of the World-ის ჩაწერისთვის ნათელი იყო, რომ ბარი გახდა ჯგუფის ძირითადი ვოკალისტი, ასრულებდა რა ფალცეტის სტილით და აყოლებდა სუნთქვას. მიუხედავად იმისა, რომ ძირითადი ბეკ-ვოკალები ბარის ეკუთვნოდა, სიმღერაში რობინისა და მორისის ხმებიც ჟღერს, თუმცა ეს არ შეიმჩნევა. რობინი სინამდვილეში მისამღერის მელოდიას ასრულებს და სიმღერის სტროფებშიც ჩნდება.
საუნდტრეკის Saturday Night Fever ყველა სიმღერის ჩაწერა მიმდინარეობდა 1977 წლის გაზაფხულზე. ბარიმ დახვეწა მელოდია კლავიშისტ ბლუ უივერის დახმარებით, თუმცა უკანასკნელი სიმღერის თანაავტორად მითითებული არ იქნა. დემო ვერსია მომზადდა Le Château d'Hérouville-ში (საფრანგეთი), ხოლო დამატებითი დუბლები ჩაიწერეს მაიამის Criteria Studios-ში, შინ დაბრუნებისას.
მუსიკალური ვიდეო
სიმღერისთვის შეიქმნა ორი მუსიკალური ვიდეო. ერთში ძმების სიმღერას ახლავს ქალის გამოსახულებები. ბარი გიბმა ვიდეოსთვის მოიპარსა წვერი. იგივე გარეგნობით იგი „Night Fever“-ის ვიდეოშია. სიმღერის ვიდეოს მეორე ვერსიაში ძმები სეირნობენ ცისარტყელის ფერების განათების ქვეშ. ამ ვიდეოში ბარის წვერები აქვს.
ჯილდოები
1978 წლის 23 თებერვალს სიმღერამ მოიგო გრემი ჯგუფის მიერ საუკეთესო პოპ-შესრულების კატეგორიაში. იმავე წლის 28 იანვარს მას აგრეთვე ერგო ოქროს გლობუსის ნომინაცია საუკეთესო ორიგინალური სიმღერისთვის, თუმცა ჯილდო მიიღო კეისი კისიკის „You Light Up My Life“-მა. ორივე ცერემონიის დროს სიმღერა უკვე იმყოფებოდა Billboard-ის Hot 100-ში.
სასამართლო დავა
1983 წელს ბი ჯიზს სასამართლოში უჩივლა ჩიკაგოელმა სიმღერების ავტორმა რონალდ სელმა. იგი აცხადებდა, რომ ძმებმა მელოდიის მასალა მოიპარეს მისი ერთ-ერთი სიმღერიდან „Let It End“ და „How Deep Is Your Love“-ში გამოიყენეს. სასამართლოზე დავა თავდაპირველად სელის სასარგებლოდ გადაწყდა. ბი ჯიზის ადვოკატმა მოითხოვა ვერდიქტის გაუქმება. მიზეზი იყო ის, რომ სელს არ დაუდასტურებია, რომ ბი ჯიზს ხელი მიუწვდებოდა სელის ორიგინალზე. მიუხედავად იმისა, რომ სელი ამტკიცებდა, რომ დემო ფირი რამდენიმე კომპანიას გაუგზავნა, არც ერთ მათგანს ბი ჯიზთან კავშირი არ ჰქონია. სელი აგრეთვე აცხადებდა, რომ მის სიმღერას ჰგავდა ბი ჯიზის რამდენიმე სხვა, უფრო ადრეული სიმღერაც და იყო მსგავსებები ჯონ ლენონის/პოლ მაკ-კარტნის სიმღერასთან „From Me to You“. მოსამართლემ დავა ამჯერად ბი ჯიზის სასარგებლოდ დაასრულა. სელმა აპელირება სცადა, მაგრამ ამაზე უარი მიიღო მეშვიდე ოლქის სააპელაციო სასამართლოსგან, რომლის აზრით, სელს არ დაუმტკიცებია, რომ მართალი იყო.
მუსიკალური ვიდეო
სიმღერის მუსიკალურ ვიდეოში ჯგუფის იმ დროისთვის დარჩენილი ოთხივე წევრი დაბმულია სკამებზე და ზის სარდაფში. ქერათმიანი ქალი, რომლის სახე მოთხვრილია კოსმეტიკური საშუალებებით (მსახიობი პოლა ჰემილტონი) შემოდის სარდაფში და თავს დასტრიალებს ჯგუფის წევრს, ეხება რა თითოეულის თმებს. მოგვიანებით მას ოთხივე საკუთარი ფურგონით მიჰყავს, ჩერდება რეზერვუართან და ოთხივეს ათავსებს მის ნაპირთან. ხელს ჰკრავს რა გერი ბარლოუს, ქალი ამავე დროს იჭერს მას თოკით, შემდეგ კი თითებს უშვებს და მომღერალი წყალში ეცემა. ქალი სულელური ღიმილით პასუხობს.
სქოლიო
კატეგორია:1977 წლის სინგლები კატეგორია:1996 წლის სინგლები კატეგორია:2004 წლის სინგლები კატეგორია:ბი ჯიზის სიმღერები კატეგორია:Take That-ის სიმღერები კატეგორია:ბარი გიბის მიერ დაწერილი სიმღერები კატეგორია:მორის გიბის მიერ დაწერილი სიმღერები კატეგორია:რობინ გიბის მიერ დაწერილი სიმღერები კატეგორია:RSO Records-ის სინგლები კატეგორია:პოპ-ბალადები
ჩინუა აჩებე
მინი|ჩინუა აჩებე (2008)
ჩინუა აჩებე (Chinua Achebe; სრული სახელი და გვარი — ალბერტ ჩინუალუმოგუ აჩებე, Albert Chinualumogu Achebe; დ. 16 ნოემბერი, 1930, ოგიდი, ნიგერია, — გ. 21 მარტი, 2013, ბოსტონი, მასაჩუსეტსი, აშშ) — ნიგერიელი (იგბო) მწერალი, თანამედროვე აფრიკული ლიტერატურის ერთ-ერთი გამორჩეული წარმომადგენელი.
დაამთავრა იბადანის უნივერსიტეტი (ნიგერია) ინგლისური ენისა და ლიტერატურის სპეციალობით. ნიგერიის სამოქალაქო ომის დროს (1967-1970) მხარს უჭერდა ბიაფრანის რეგიონის დამოუკიდებლობას, შემდეგ მონაწილეობდა ქვეყნის პოლიტიკურ ცხოვრებაში. იყო ნიგერიის უნივერსიტეტის პროფესორი. 1970-იან წლებში ნიგერიის პოლიტიკური ცხოვრებით და კორუფციით იმედგაცრუებული აჩებე ძირითადად აშშ-ში ცხოვრობდა, 1990 წელს კი სამუდამოდ გადასახლდა იქ. ლექციებს კითხულობდა ბარდის კოლეჯში, შემდეგ იყო ბრაუნის უნივერსიტეტის აფრიკანისტიკის პროფესორი. მწერალმა სახელი გაითქვა რომანებით, რომელიც რეალისტურად აღწერს ტრადიციულ აფრიკულ საზოგადოებაში დასავლური წეს-ჩვეულებებისა და ღირებულებების შეღწევით გამოწვეულ საზოგადოებრივ და ფსიქოლოგიურ დეზორიენტაციას და კრიზისს. აჩუბეს საუკეთესო ნაწარმოებად ითვლება მისი პირველი რომანი „ყველაფერი ნაცარტუტად იქცევა ბოლოს“ (Things Fall Apart, 1958), რომელშიც იგბოს ხალხის ცხოვრებისა და კოლონიალიზმის შეჯახებაა დახატული. იმავე თემას ეძღვნება „ღმერთის ისარი“ (Arrow of God, 1964). აფრიკაში გავრცელებული კორუფცია და პოსტკოლონიური პერიოდის საზოგადოებრივი ცხოვრების სხვა ასპექტები აისახა რომანებში: „მოსვენება დაიკარგა“ (No Longer at Ease, 1960), „კაცი ხალხიდან“ (A Man of the People, 1966), „ჭიანჭველების ბუდეები სავანაში“ (Anthills of the Savannah, 1988). აჩებეს ასევე ეკუთვნის პუბლიცისტური ხასიათის „შინ და დევნილობაში“ (Home and Exile, 2000) და „ბავშვის განათლება ბრიტანელთა მფარველობის ქვეშ“ (The Education of a British-Protected Child, 2009), ავტობიოგრაფიული „იყო ასეთი ქვეყანა: ბიაფრას ცხოვრების ისტორია“ (There Was a Country: A Personal History of Biafra, 2012). მიღებული აქვს მენ-ბუკერის საერთაშორისო პრემია (2007).
თორი: ბნელი სამყარო
„თორი: ბნელი სამყარო“ — 2013 წლის ამერიკული სუპერგმირული ფილმი მარველის კომიქსების პერსონაჟის თორის შესახებ. ფილმი შექმნა Marvel Studios-მა, მისი დისტრიბუცია კი მოახდინა Walt Disney Studios Motion Pictures-მა. ის არის 2011 წლის ფილმის, „თორის“, გაგრძელება, საერთო ჯამში კი მერვე ფილმი Marvel-ის კინოსამყაროში. ფილმი გადაიღო რეჟისორმა ალან ტეილორმა კრისტოფერ მარკუსის & სტივენ მაკ-ფილის და კრისტოფერ იოსტის სცენარის მიხედვით. ფილმში მონაწილეობენ კრის ჰემსვორთი, ნატალი პორტმანი, ტომ ჰიდლსტონი, ენტონი ჰოპკინზი, სტელან სკარსგარდი, იდრის ელბა, კრისტოფერ ეკლსტონი, ედიუალეი ეკინუ-აგბაჯეი, კეტ დენინგსი, რეი სტივენსონი, ზაქარი ლევი, ტადანობუ ასანო, ჯეიმი ალეგზანდერი და რენე რუსო. ფილმი მოგვითხრობს თორის შესახებ, რომელიც ლოკისთან ერთად ცდილობს ცხრა სამყარო გადაარჩინოს ბნელი ელფებისაგან, რომელთაც მალეკითი მეთაურობს.
„თორი: ბნელი სამყაროს“ განვითარება 2011 წლის აპრილში დაიწყო. ის მეორეა მარველის კინოსამყაროს მეორე ფაზის ფილმებს შორის, რომლებიც შურისმაძიებლების შემდგომ ვითარდება. 2011 წლის ივლისში „თორის“ რეჟისორმა კენეთ ბრანამ პროექტი დატოვა და მომავალი წლის იანვარში ის ალან ტეილორმა ჩაანაცვლა. გადაღებები დაიწყო 2012 წლის სექტემბერში სარის საგრაფოში, შემდეგ კი ასევე მიმდინარეობდა ისლანდიასა და ლონდონში 2012 წლის დეკემბრამდე. ფილმი გადაღების შემდეგ კონვერტირდა 3D ფორმატში.
სურათის პრემიერა შედგა ლონდონში, Odeon Leicester Square-ში 2013 წლის 22 ოქტომბერს. მსოფლიოს უმეტეს ქვეყნებში ის კინოთეატრებში გამოვიდა 30 ოქტომბერს, აშშ-ში კი 8 ნოემბერს. ფილმმა დაიმსახურა შერეული შეფასებები, თუმცა მისმა შემოსავალმა $644 მილიონი შეადგინა. მესამე ნაწილი, „თორი: რაგნაროკი“, გამოვა 2017 წლის 3 ნოემბერს.
სქოლიო
კატეგორია:ამერიკული ფილმები კატეგორია:2013 წლის ფილმები კატეგორია:Marvel-ის კინოსამყაროს ფილმები
სან-ანტონიოს რაიონი (სან-მარტინი)
სან-ანტონიოს რაიონი (Distrito de San Antonio) — რაიონი პერუში, სან-მარტინის რეგიონის სან-მარტინის პროვინციაში. მდებარეობს ზღვის დონიდან 500 მეტრზე. 2007 წლის მონაცემებით, მოსახლეობა 1 489 ადამიანს შეადგენდა, სიმჭიდროვე 16 ადამიანი კმ²-ზე. ფართობი 93.03 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:სან-მარტინის პროვინციის რაიონები
სარალანჯი (არაგაწოტნი)
სარალანჯი (Սարալանջ) — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 000 მეტრზე. 2009 წლის მონაცემებით, მოსახლეობა 273 ადამიანს შეადგენდა, სიმჭიდროვე 52 ადამიანი კმ²-ზე. ფართობი 5.26 კმ²-ია.
რესურსები ინტერნეტში
კატეგორია:არაგაწოტნის პროვინციის სოფლები
შუქი
ტერმინი შუქი შეიძლება აღნიშნავდეს:
შუქი (გაზეთი)
„შუქი“ — ქართული ყოველდღიური პოლიტიკურ-ლიტერატურული გაზეთი, სოციალურ-ფედერალისტური მიმართულებისა. გამოდიოდა 1908 წელს თბილისში გაზეთ „ამირანის“ შემდეგ. გამოიცა ხუთი ნომერი. რედაქტორ-გამომცემელი — ა. კაპანაძე. თანამშრომლობდნენ ზოსიმე (ი. აგლაძე), თ. სახოკია, ი. კარგარეთელი, ა. შანშიაშვილი, დავიწყებული (ი. ახალშენიშვილი), დ. ფალავანდიშვილი და სხვ. დაიხურა ადგილობრივი ადმინისტრაციის განკარგულებით.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
სარალანჯი
ტოპონიმი სარალანჯი შეიძლება აღნიშნავდეს:
ქალაქი (ალაგირის რაიონი)
ქალაქი (Калак) — სოფელი ალაგირის რაიონში, ჩრდილოეთ ოსეთის რესპუბლიკა, რუსეთის ფედერაცია. მდებარეობს მდინარე მამისონდონის მარცხენა ნაპირზე. ალაგირიდან — 17 კმ., ხოლო ვლადიკავკაზიდან — 107 კმ. ამჟამად სოფელი მიტოვებულია და 2010 წლის აღწერის მონაცემებით იქ უკვე აღარავინ ცხოვრობს.
ისტორია
XIX საუკუნის პირველ ნახევრამდე ქალაქი (მეორე სახელწოდება — მამისონი) ჟღელეს ხეობის უდიდესი სოფელი იყო. სოფლის თანამედროვე სახელწოდება მომდინარეობს ქართული სიტყვიდან „ქალაქი“, რაც მისი მოსახლეობის სიდიდის გამო უნდა შერქმეოდა.
XIX საუკუნის შუა პერიოდიდან იწყება სოფლიდან სტიქიური გადასახლების პერიოდი. 1861 წლისათვის სოფელში სულ 9 კომლი (66 ადამიანი) ცხოვრობდა. 1883 წლის აღწერის მიხედვით სოფლის მოსახლეობა გაიზარდა 21 კომლამდე და 154 მაცხოვრებლამდე. 1901 წელს კი სოფელში 323 ადამიანი ცხოვრობდა.
სქოლიო
კატეგორია:ალაგირის რაიონის სოფლები
პორტუ-დი-მოსი
პორტუ-დი-მოსი (Porto de Moz) — მუნიციპალიტეტი ბრაზილიაში, პარის შტატში; მდებარეობს ზღვის დონიდან 15 მეტრზე. მიეკუთვნება ბაიშუ-ამაზონასის მეზორეგიონს. შედის ეკონომიკურ-სტატისტიკურ მიკრორეგიონ ალმერინის შემადგენლობაში.
2010 წლის მონაცემებით, მოსახლეობა 33 956 ადამიანს შეადგენდა, მოსახლეობის სიმჭიდროვე 1.95 კმ²-ზე. ფართობი 17 423.017 კმ²-ია.
იხილეთ აგრეთვე
კატეგორია:პარის შტატის მუნიციპალიტეტები
გიორგი პაპუნაშვილი (ძიუდოისტი)
გიორგი პაპუნაშვილი (დ. 3 აგვისტო, 1991, გორი, საქართველო) — ქართველი ძიუდოისტი. საქართველოს ჩემპიონატების ვერცხლისა (2014, -81 კგ) და ხუთგზის ბრინჯაოს პრიზიორი (2012, -73 კგ; 2013, 2015, 2016, -81 კგ; 2017), ევროპის თასის ვერცხლის (2018, -90 კგ) და ბრინჯაოს პრიზიორი (2012, -73 კგ), ევროპის ღია პირველობის გამარჯვებული (2016, -81 კგ) და ბრინჯაოს პრიზიორი (2015, -81 კგ), ევროპის ჩემპიონი (2016, ყაზანი, რუსეთი).
რესურსები ინტერნეტში
კატეგორია:დაბადებული 3 აგვისტო კატეგორია:დაბადებული 1991 კატეგორია:გორის მუნიციპალიტეტში დაბადებულები კატეგორია:ქართველი ძიუდოისტები
ბორის საგალი
ბორის საგალი (დ. 18 ოქტომბერი, 1923, ეკატერინოსლავი, სსრკ — გ. 22 მაისი, 1981, ორეგონი, აშშ) — უკრაინული წარმოშობის ამერიკელი კინო და ტელერეჟისორი, საბჭოთა მსახიობის, დანილ საგალის ძმა და კეტი საგალის მამა.
ბიოგრაფია
დაიბადა ეკატერინოსლავში, უკრაინა. მშობლებმა საგალი ბავშვობაში წაიყვანეს აშშ-ში. სწავლობდა იელის დრამის სკოლაში. ბორისის ძმა, დანილი დარჩა რუსეთში და გახდა ცნობილი მსახიობი.